b"\n_START_ARTICLE_\nSamostan \xc4\x8ceri\n_START_PARAGRAPH_\nSamostan \xc4\x8ceri  (Cheri) tudi imenovan  \xc4\x8cagri (Chagri Dorjeden) je  budisti\xc4\x8dni samostan (gompa) v Butanu, ki ga je leta 1620 ustanovil Ngavang Namgjal, prvi \xc5\xa1abdrung Rinpo\xc4\x8de (Zhabdrung Rinpoche),, ustanovitelj dr\xc5\xbeave Butan. Ngavang Namgjal je imel tedaj komaj 27 let. \xc5\xa0abdrung je tu v \xc4\x8cagri pre\xc5\xbeivel tri leta v osami ter se sem vra\xc4\x8dal \xc5\xa1e mnogokrat kasneje. V tem samostanu je leta 1623 ustanovil prvi Drukpa (sekta Rde\xc4\x8dih kap) meni\xc5\xa1ki red v Butanu. _NEWLINE_Samostan stoji v strmini hriba nad to\xc4\x8dko, kjer se kon\xc4\x8da cesta iz Doded\xc5\xbena in do katerega se pride po uri hoje v strmi hrib. Stoji na severnem koncu doline Thimphu, okoli 15 km od glavnega mesta. _NEWLINE_Samostan je sedaj glavni u\xc4\x8dni in po\xc4\x8ditni\xc5\xa1ki center ju\xc5\xbene sekte Drukpa (Dzongkha \xe0\xbd\xa0\xe0\xbd\x96\xe0\xbe\xb2\xe0\xbd\xb4\xe0\xbd\x82\xe0\xbc\x8b\xe0\xbd\x94\xe0\xbc\x8b\xe0\xbd\x96\xe0\xbd\x80\xe0\xbd\xa0\xe0\xbc\x8b\xe0\xbd\x96\xe0\xbd\xa2\xe0\xbe\x92\xe0\xbe\xb1\xe0\xbd\xb4\xe0\xbd\x91), v\xc4\x8dasih imenovana Dugpa ali sekta rede\xc4\x8dih kap v starej\xc5\xa1ih virih, je veja Kagyu \xc5\xa1ole tibetanskega budizma. Kagyu \xc5\xa1ola je ena od \xc5\xa1ol Sarme ali 'novih prevodov' tibetanskega budizma._NEWLINE_Butanska religiozna zgodovina govori, da je mesto samostana prvi\xc4\x8d obiskal Padmasambhava v 8. stoletju. V 13. stoletju pa je kraj obiskal Phajo Drugom Zhigpo, tibetanski lama, ki je prvi vzpostavil Drukpa Kagju tradicijo v Butanu."